ตอนที่นิวคุงไปทำงานบ้านลูกค้าย่านถนนจันทร์ ช่วงเที่ยงก็ได้เดินออกมาหาซื้ออะไรกิน ก็ได้มาเจอร้าน ซาลาเปาเจ๊เล็ก (สูตรเพรชบุรี) เปิดขายอยู่ เลยลองซะเลย
โดยร้านจะอยู่ริมถนนใหญ่เลย ตั้งอยู่ใกล้กับปากซอยจันทร์ 15 หาร้านได้ไม่ยากครับ
หน้าร้านจะมีป้ายชื่อร้านขนาดใหญ่ เดินเข้าไปแล้วจะเห็นเตานึ่งขนาดใหญ่อยู่ด้านใน สั่งแล้วได้มาแบบร้อนๆน่ากินเลยทีเดียว

ที่ร้านจะเน้นขายเป็นเมนู ซาลาเปา ขนมจีบ ครับ มีให้เลือกหลายไส้ด้วยกัน
โดยถ้าเป็นซาลาเปาไส้หมูสับจะลูกละ 17 บาท ไส้ครีม 12 บาท และขนมจีบลูกละ 5 บาท

วันนี้นิวคุงได้ลองกินทั้ง 3 แบบเลยครับ
ซาลาเปาไส้หมูสับ อร่อยมาก เนื้อแป้งซาลาเปานุ่มหวาน กัดเข้าไปเจอไส้หมูสับก้อนหนึ่ง ใหญ่ใช้ได้เลย ลองกินแล้วเนื้อหมูหวานอร่อยปรุงรสด้วยเครื่องเทศนิดๆ กินแล้วหวานมันอร่อย ชอบมากๆเลย
ซาลาเปาไส้ครีม เป็นไส้ครีมหวานๆแน่นๆ เป็นรสหวานเข้มที่กินตัดกับรสหวานอร่อยจากตัวเนื้อแป้งซาลาเปาได้อร่อยเข้ากันได้ดี
ขนมจีบหมู ของร้านนี้เนื้อแน่นมาก ไร้แป้งเลย มีรสหวานมันในตัว เอามากินกับจิโฉ่วของร้านเปรี๊ยวหวานอร่อย ชอบๆ

สรุปโดยรวม (เต็ม 10)
ให้ 9 คะแนน ชอบขนมจีบซาลาเปาร้านนี้ครับ อร่อยร้อนๆเลย ^^

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  27 / 1 / 58
